EkBass/fiwiki-20250220-pages-articles huggingface dataset:
Benoît Debie

Benoît Debie (s. 1968 Liège) on belgialainen elokuvaaja, joka tunnetaan parhaiten työstään elokuvissa Irreversible – syntiset (2002), Enter the Void (2009), The Runaways (2010) ja Spring Breakers (2012). == Valikoitu filmografia == * Irreversible – syntiset (Irréversible, 2002) * Enter the Void (2009) * The Runaways (2010) * Get the Gringo (2012) * Spring Breakers (2012) * Lost River (2014) * Love (2015) * Climax (2018) * Sistersin veljekset (The Sisters Brothers, 2018) * The Beach Bum (2019) * Lux Æterna (2019) == Videografia == * John Legend – "Who Do We Think We Are" (2013) * Rihanna – "Bitch Better Have My Money" (2015) * Beyoncé & Jay-Z – "Apeshit" (2018) == Lähteet == == Aiheesta muualla == * Viralliset kotisivut * Luokka:Belgialaiset henkilöt Luokka:Elokuvaajat Luokka:Vuonna 1968 syntyneet Luokka:César- palkinnon saajat Luokka:Elävät henkilöt
Anton Välimaa

Anton Välimaa (s. 22. elokuuta 1999 Kauhava) on suomalainen lentopalloilija, pelipaikaltaan passari. Hän on syntynyt Kauhavalla.https://www.komiat.fi/uutiset/online-uutiset/anton-valimaa-sai- kutsun- maajoukkueleirille-1.6291677?login=truehttps://www.keskipohjanmaa.fi/uutinen/581209http://kokkolantiikerit.fi/uutiset/2423/onnittelut- anton-valimaa Välimaa on Barkom-Kazany Lwowissa pelaavan Santeri Välimaan vanhempi veli. ==Pelaajaura== Välimaan pelaajaura alkoi Kauhavan Wisassa, jossa hän on ollut mukana voittamassa useita junioreiden SM-mitaleja. Junioreiden SM-kulta tuli kuitenkin Oulun Kiskon riveissä vuonna 2015 B-pojissa. Junioreiden alue SM-kisoista on on myös useita mitaleja Lännen riveissä. Kuortaneen valmennuskeskuksessa Välimaa pelasi kaksi kautta 2-sarjaa ja 1-sarjaa ennen siirtymistään liigakentille ja oli edustamassa Suomea muun muassa junioreiden EM-kisoissa 2017, joissa Suomi saavutti kisoissa kahdeksannen sijan. ===Ammattilaisura=== Välimaa pelasi ensimmäiset aikuisten ottelunsa Kokkolan Tiikereissä kaudella 2017–2018. Peliajan lisääntyessä toisella liigakaudella pelit lähtivät hyvin käyntiin ja kauden 2018–2019 päätteeksi Välimaa valittiin Lentopallon Mestaruusliigan vuoden läpimurtopelaajaksi. Kaudella 2019–2020 hän sai ensimmäisen nimityksensä liigan kuukauden tähdistöön marraskuussa 2019. Kauden 2020–2021 päätteeksi Välimaa saavutti Tiikereissä SM-pronssia. Kaudelle 2021–2022 Välimaa teki 1+1 mallisen sopimuksen Akaa-Volleyn kanssa. Hänet valittiin kauden aikana kuukauden passariksi kolmesti, ja Akaa-Volley voitti SM-pronssia. Kauden jälkeen Välimaan pelaajasopimuksen optio otettiin käyttöön ja pelit jatkuivat Akaalla myös seuraavalla kaudella. Akaa kirkasti edellisen kauden mitaliaan ja saavutti SM-Hopeaa mestaruusliigassa ja hopeaa Suomen Cupissa kaudella 2022–2023. Välimaa palasi kaudeksi 2023–2024 Kokkolan Tiikereihin, jonka kausi päättyi puolivälierätappioon ja sijoitus mestaruusliigassa oli viides. Suomen Cupissa joukkue saavutti Finalfour paikan, mutta ei yltänyt finaaleihin vaan sijoitus oli kolmas. Välimaa valittiin kauden aikana tammikuun tähdistökenttään. Hän teki myös oma henkilökohtaisen ennätyksen pisteiden osalta (126p) ja torjuntojen (50) syntyi myös tällä kaudella. Välimaan seura kaudella 2024–2025 on Vöru Vorkpalliklubi.https://www.facebook.com/reel/1184080449145942 Joukkue pelaa Baltian liigaa, Viron lentopalloliigaa ja Estonian Cup pelejä nimellä Barrus Vöru VK. Kiinnostusta oli myös muualta, mutta keskustelujen jälkeen syntyi päätös lähteä Viroon. Kansainvälinen ura on saatu nyt käyntiin. ===Maajoukkueura=== Kokemusta on myös miesten maajokkueesta. Kesällä 2020 Anton kutsuttiin Suomen miesten lentopallomaajoukkueen harjoitusryhmään, joka valmistautui vuoden 2021 EM-kisoihin. ==Lähteet== Luokka:Suomalaiset lentopalloilijat Luokka:Vuonna 1999 syntyneet Luokka:Elävät henkilöt
Presidion piirikunta

Presidion piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 6 704 vuonna 2019. Piirikunnan hallintokeskus on Marfan kaupunki. Piirikunta on perustettu vuonna 1875. == Lähteet == == Aiheesta muualla == Luokka:Texasin piirikunnat
Jussi Jouppila

Jussi Kalervo Jouppila (s. 5. maaliskuuta 1945 Seinäjoki) on suomalainen kuulantyöntäjä. Jouppila edusti urallaan Seinäjoen Urheilijoita. Kalevan kisoissa Jouppila sai hopeaa vuonna 1975 ja pronssia vuonna 1973. Hänen ennätyksensä on 19,10 metriä, jonka hän työnsi Vaasassa piirinmestaruuskilpailuissa vuonna 1972. Jouppila edusti Suomea maaotteluissa vuosina 1973–1975. Myöhemmin hän toimi muun muassa Suomen Urheiluliiton urheilulääkärinä.Hannus, Matti: Kauko Jouppilan muistoksi (arkistoitu versio) SUL Jussi Jouppila oli Suomen vuoden 1973 kuulantyöntötilastossa viides tuloksellaan 19,05 metriä. Hänen setänsä Eero Jouppila (ennätys 19,24) oli samassa tilastossa neljäs ja toinen setänsä Matti Jouppila kymmenes. Ennätystuloksellaan 19,10 metriä Jussi Jouppila oli vuoden 1972 tilastossa seitsemäs juuri Eero Jouppilan edellä. Jussin sedistä Jaakko Jouppila oli kuulantyönnön olympiaedustaja. Jussin isä Kauko ”Kaappoo” Jouppila ja veli Antti Jouppila olivat kiekonheittäjiä. == Lähteet == Luokka:Suomalaiset kuulantyöntäjät Luokka:Vuonna 1945 syntyneet Luokka:Elävät henkilöt Luokka:Suomalaiset urheilulääkärit
Briscoen piirikunta

Briscoen piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 1 546 vuonna 2019. Piirikunnan hallintokeskus on Silvertonin kaupunki. Piirikunta on perustettu vuonna 1892. == Lähteet == == Aiheesta muualla == Luokka:Texasin piirikunnat
Izz ad-Din al-Qassam -prikaatit

Izz ad-Din al-Qassam -prikaatit (arab. كتائب الشهيد عز الدين القسام) on palestiinalainen sotilaallinen organisaatio, joka on Hamas-puolueen sotilaallinen siipi. Se on saanut nimensä Izz ad-Din al-Qassamin mukaan, joka oli syyrialainen muslimisaarnaaja ja tunnettu antisionisti 1920- ja 1930-luvuilta. Koska Izz ad-Din al-Qassam -prikaatit on Hamasin sotilassiipi, se myös vastustaa rauhanomaista ratkaisua Israelin–Palestiinan konfliktiin. Se käyttää vastarinnan keinoinaan itsemurhaiskuja, Israelin asevoimien bussien räjäyttelyä ja raketti-iskuja. Israel, Yhdysvallat, Egypti, Euroopan unioni, Australia ja Uusi-Seelanti pitävät Izz ad-Din al-Qassam -prikaateja terroristijärjestönä. Izz ad-Din al-Qassam -prikaatit on saanut tukea Syyriasta, Sudanista ja Iranista. Iran on tosin vähentänyt tukeaan, koska Hamas tukee Syyrian sisällissodassa Vapaan Syyrian armeijaa. == Organisaatio == Amerikkalaisen tutkimusinstituutin mukaan Izz ad-Din al-Qassam -prikaatit on jaettu kuuteen eri maantieteelliseen alueeseen Gazan kaistan alueella, joissa jokaisessa on oma komentajansa. Sotilaat liittyvät Izz ad-Din al-Qassam -prikaateihin yleensä noin 16–17 vuoden iässä. Ensin he käyvät vuoden kestävän sotilaallisen- ja uskonnollisen koulutuksen, jonka jälkeen sotilaat vannovat valan salaisessa seremoniassa. Sotilaat pitävät henkilöllisyytensä ja asemansa prikaateissa usein kuolemaansa saakka salassa. Vaikka Izz ad-Din al-Qassam -prikaatit toimivat hyvin ammattimaisesti ja miliisin tavoin, sen sotilaat eivät ole ammattisotilaita ja heistä suurin osa käy päivätöissä. == Lähteet == Luokka:Arabien–Israelin konflikti Luokka:Palestiinalaishallinnon politiikka Luokka:Palestiinalaiset terroristijärjestöt Luokka:Jihadistijärjestöt Luokka:Hamas
Halmepirkko

Halmepirkko (Hippodamia tredecimpunctata) on leppäkerttujen heimoon kuuluva hyönteislaji. Aikuisen halmepirkon peitinsiivet ovat oranssinpunaiset tai kellertävät ja niissä on 13 mustaa täplää, jotka voivat olla osittain sulautuneena yhteen. Lajin etuselkä on musta ja reunat kermanväriset. Aikuinen halmepirkko on kooltaan 5-7 mm. Halmepirkon toukka on väriltään musta ja siinä on valkoisia täpliä. Halmepirkko elää kosteikoissa ja rehevillä niityillä. Aikuiset halmepirkot ilmestyvät luontoon keväällä ja niiden toukat keskikesällä. Laji saalistaa kirvoja. Halmepirkko talvehtii aikuisena maassa, lehtikarikkeessa ja kuolleiden kasvien seassa. Suomessa halmepirkkoa esiintyy laajasti koko maassa ja se on luokiteltu elinvoimaiseksi lajiksi. Lajia esiintyy myös laajasti Euroopassa sekä Yhdysvalloissa. Halmepirkolla on kaksi alalajia. ==Lähteet== == Aiheesta muualla == *Laji.fi: Halmepirkko (Hippodamia tredecimpunctata) *Ötökkätieto: Halmepirkko (Hippodamia tredecimpunctata) *iNaturalist: Halmepirkko (Hippodamia tredecimpunctata) *ITIS: Hippodamia tredecimpunctata *Iowa State University, Bug Guide: Species Hippodamia tredecimpunctata - Thirteen-spotted Lady Beetle Luokka:59.6 Selkärangattomat Luokka:Leppäkertut
Henry Hackman

Henry Wilhelm Woldemar Hackman (28. maaliskuuta 1876 Viipuri – 25. kesäkuuta 1950) oli suomalainen vuorineuvos ja Hackman & Co -yhtiön vanhempi johtaja vuosina 1926–1950. Hackmanin vanhemmat olivat Wilhelm Hackman ja Alice Marianne von Thompson. Hän kirjoitti ylioppilaaksi 1895 ja opiskeli Evon metsäopistossa vuosina 1896–1898. Hän täydensi opintojaan Saksassa, Tanskassa ja Ruotsissa 1899–1900 ja aloitti vuonna 1900 työskentelyn Hackman & Co -yhtiön metsäosaston johtajana. Vuonna 1924 hänestä tuli yrityksen toiminimen johtaja ja 1926 vanhempi johtaja. Hackman toimi lisäksi Havi Oy:n johtokunnan puheenjohtajana sekä Diakonissalaitos Beetelin johtokunnan puheenjohtajana. Hackman osallistui myös Viipurin kunnallispolitiikkaan ruotsalaisen kansanpuolueen edustajana. Hän sai vuonna 1930 vuorineuvoksen arvonimen. Hackman oli naimisissa kahdesti. Hänen ensimmäinen vaimonsa oli Mary Stünkel. Avioliitto kesti vuodesta 1900 vuoteen 1918, kunnes pari erosi. Vuonna 1919 Hackman meni naimisiin Maisie Ekströmin kanssa. Hackmanilla oli yhteensä kolme lasta. ==Lähteet== Luokka:Suomalaiset yritysjohtajat Luokka:Suomalaiset metsänhoitajat Luokka:Vuorineuvokset Luokka:Viipurin kaupunginvaltuutetut Luokka:Vuonna 1876 syntyneet Luokka:Vuonna 1950 kuolleet
Māris Briežkalns

Māris Briežkalns (s. 1956) on latvialainen jazzrumpali. Hän on esiintynyt muiden muassa Latvian radion big bandin, Raimonds Raubiškon, Egīls Straumen, Ted Cursonin, Chris Potterin ja Grover Washingtonin kanssa. Hän on toiminut Rīgas Ritmi -festivaalin johdossa.Māris Briežkalns: „Mūzikai jādzimst uz vietas” JazzMusic.lv Briežkalns aloitti uransa lapsena Siguldassa ja eteni Alnis Zaķiksen lyömäsoitinluokalle. Hänen saamansa opetus oli pääosin klassista, joten itseään kehittäneimmäksi kouluksi hän nimesi Latvian radion big bandin. Briežkalns on itsensä mukaan nimetyn kvintetin kanssa esiintynyt esimerkiksi Pori Jazzissa, Venetsian jazzfestivaalilla, Ottawan jazzfestivaalilla, Prahan linnan jazzkonserteissa ja Blue Note Jazz Clubissa (New York). Kvintetti on toiminut myös jazzin perinteisten rajojen ulkopuolella.Maris Briezkalns Quintet (MBQ) The Kennedy Center == Lähteet == Luokka:Latvialaiset jazzmuusikot Luokka:Rumpalit Luokka:Vuonna 1956 syntyneet Luokka:Elävät henkilöt
Juha Suominen

Juha Harry Kalevi Suominen (1. marraskuuta 1953 Pori – 24. kesäkuuta 2020 Pori) oli suomalainen baritoni, joka oli erikoistunut venäläiseen ja slaavilaiseen musiikkiin. Suominen opiskeli vuosina 1977–1984 Kiovassa Tšaikovskin kansallisessa musiikkiakatemiassa, ja jatkoi opintojaan 1985–1987 Moskovan Tšaikovski-konservatoriossa. Hän esiintyi lukuisten eri kuorojen ja orkesterien solistina sekä toimi laulunopettajana. == Lähteet == == Aiheesta muualla == *Juha Suominen Discogs. Luokka:Suomalaiset baritonit Luokka:Vuonna 1953 syntyneet Luokka:Vuonna 2020 kuolleet
Santeri Välimaa

Santeri Välimaa (s. 11. tammikuuta 2001 Kauhava) on suomalainen lentopalloilija, pelipaikaltaan passari. Hän on syntynyt Kauhavalla. Välimaan isoveli on Barrus Vöru Vk:ssa lentopalloa pelaava Anton Välimaa. == Pelaajaura == Välimaan pelaajaura alkoi Kauhavan Wisassa, jossa hän on ollut mukana voittamassa useita junioreiden SM-mitaleja. SM-kultaa Santeri saavutti Lännen aluejoukkueessa aluejoukkueiden SM-turnauksessa 2014. Kuortaneen valmennuskeskuksessa Välimaa pelasi kaksi kautta 2-sarjaa ja 1-sarjaa ennen siirtymistään liigakentille. Hän oli edustamassa Suomea junioreiden EM- kisoissa 2017 ja Pohjois-Euroopan mestaruuskisoissa 2019, jossa hänet valittiin turnauksen parhaaksi passariksi All-Stars -seitsikkoon. === Ammattilaisura === Ensimmäisen liigakautensa Välimaa pelasi Hurrikaani- Loimaassa kaudella 2019–2020. Hurrikaani-Loimaa voitti lentopallon Suomen Cupin hopeaa 2020. Kausi 2021–2022 päättyi tappioon pronssiottelusarjassa. Välimaa sai ensimmäisen "Parasta palvelua - OmaSp" -nimityksen helmikuussa 2022. Kaudella 2022–2023 Hurrikaani-Loimaa jäi puolivälieriin.. Kauden aikana Välimaa valittiin marraskuun kuukauden pelaajaksi. Kaudelle 2023–2024 Hurrikaani-Loimaa aloitti uuden valmentajan Olli Kuoksan valmennuksessa ja joukkueen tavoitteeksi asetettiin mitalipelit. Hurrikaani-Loimaa voitti kauden päätteeksi Suomen mestaruuden. Välimaa palkittiin kauden aikana marraskuun ja huhtikuun Kuukauden Tekijänä, sekä paikalla liigan tähdistökentillisessä. Santerin seura kaudella 2024–2025 on Barkom-Kazany Lwow. Kyseessä on Ukrainalainen joukkue joka on siirtänyt toimintansa Puolaan ja pelaa yhtä maailman kovatasoisinta lentopallosarjaa PlusLiga. Kiinnostusta oli myös muualta, mutta keskustelujen jälkeen syntyi päätös lähteä Puolaan. Kansainvälinen ura on saatu nyt käyntiin. === Maajoukkueura === Keväällä 2023 Santeri nimettiin miesten maajoukkueeseen kultaisen liigan pelanneeseen ryhmään. Nuorella joukkueella Suomi taisteli turnauksen kuudennen sijan. Kevät 2024 jatkui samaan tapaan ja leirityksen päätteeksi valinta osui miesten maajoukkueeseen ja kultaiseen liigaan. Tällä kertaa Suomi sijoittui sijalle seitsemän. == Lähteet == Luokka:Suomalaiset lentopalloilijat Luokka:Syntymävuosi puuttuu Luokka:Elävät henkilöt
BBS-Bioactive Bone Substitutes

BBS-Bioactive Bone Substitutes oli suomalainen terveysteknologiayritys, joka listautui Helsingin pörssin First North-listalle 28.2.2018. Yhtiön päätuote oli Artebone-luuimplantti, joka on tehty erityisesti vaikeiden murtumien ja luutumisongelmien hoitoon. Implantin valmistukseen käytetään poronluuta, ja sen etuja ovat helppokäyttöisyys, hyvät luutumisominaisuudet ja mahdollisuus käyttää sitä suoraan hoidettavaan kohtaan ilman ylimääräistä leikkausta. Tuote sai lääkinnäisen laitteen luokituksen vuonna 2018, ja yritys odotti saavansa sen EU:ssa myyntiin vuoden 2020 aikana. Tuote ja sen valmistusmenetelmä on patentoitu Euroopassa, Euraasiassa ja Kanadassa. Yritys teki pitkäjänteistä tutkimus- ja kehitystyötä , mutta sille ei vielä kertynyt myynnistä koituvaa liikevaihtoa. Yritys kertoi helmikuussa 2025 jättävänsä konkurssihakemuksen Oulun käräjäoikeuteen, koska sen käymät lainaneuvottelut rahoituksen turvaamisesta päättyivät tuloksettomina. Yritys asetettiin konkurssiin 17. helmikuuta 2025. == Lähteet == Luokka:Suomalaiset terveysteknologiayritykset Luokka:Suomalaiset First North -yhtiöt Luokka:Oululaiset yritykset Luokka:Entiset suomalaiset terveydenhoitoalan yritykset
Tautonyymi

Tautonyymi on eliön tieteellinen nimi, jonka kaksi osaa ovat samanlaiset (esimerkiksi ketun tieteellinen nimi Vulpes vulpes). Tautonyymit ovat harvinaisia eläinkunnan ulkopuolella. Kasvien nimistössä ICN on kieltänyt ne kokonaan. Eläinlajin tieteellisessä nimessä tautonyymi voi epäsuorasti tarkoittaa, että se on sukunsa tyyppilaji. == Lähteet == Luokka:Taksonomia
Kristjan Čeh

Kristjan Čeh (s. 17. helmikuuta 1999) on slovenialainen kiekonheiton maailman- ja Euroopan-mestari. Čeh karsiutui loppukilpailusta Tbilisin alle 18-vuotiaiden EM-kilpailuissa 2016, Grosseton alle 20-vuotiaiden EM- kilpailuissa 2017 ja Tampereen alle 20-vuotiaiden MM-kilpailuissa 2018. Hän saavutti Tarragonan Välimeren kilpailuissa 2018 hopeaa tuloksella 62,03. Hän voitti alle 23-vuotiaiden Euroopan-mestaruuden Gävlessä 2019 tuloksella 63,82. Hän karsiutui samana vuonna loppukilpailusta Dohan MM-kilpailuissa. Hän voitti alle 23-vuotiaiden Euroopan-mestaruuden Tallinnassa 2021 tuloksella 67,48. Samana vuonna käydyissä Tokion olympialaisissa hän sijoittui viidenneksi tuloksella 66,37. Čeh voitti maailmanmestaruuden Eugenessa 2022 tuloksella 71,13. Saman vuoden Münchenin EM-kilpailuissa hän saavutti hopeaa tuloksella 68,28. Budapestin MM-kilpailuissa 2023 hän saavutti hopeaa tuloksella 70,02. Hän voitti Euroopan-mestaruuden Roomassa 2024 tuloksella 68,08. Čeh teki kiekonheiton Slovenian ennätyksen 66,29 Domžalessa 7. kesäkuuta 2020. Hän heitti silloisen alle 23-vuotiaiden Euroopan ennätyksen 68,75 Mariborissa 23. kesäkuuta 2020. Aiempi ikäluokan Euroopan ennätys oli Wolfgang Schmidtin 68,60 vuodelta 1976. 27. toukokuuta 2021 Čeh paransi ennätystään tulokseen 69,52, 26. kesäkuuta 2021 Kuortaneella tulokseen 70,35, 21. toukokuuta 2022 Birminghamissa tulokseen 71,27 ja 16. kesäkuuta 2023 Jõhvissa tulokseen 71,86. == Lähteet == Luokka:Slovenialaiset kiekonheittäjät Luokka:Vuonna 1999 syntyneet Luokka:Elävät henkilöt
Jukka Tapio

Jukka Santeri Tapio (s. 24. maaliskuuta 1951 Tampere) on suomalainen kuulantyöntäjä. Tapio edusti urallaan Tampereen Pyrintöä. Kalevan kisoissa Tapio sai pronssia vuonna 1975. Hänen ennätyksensä on 18,65 metriä, jonka hän työnsi Mäntässä vuonna 1974. Tapio edusti Suomea aikuisten maaotteluissa vuonna 1975. Vuoden 1970 alle 20-vuotiaiden Euroopan-mestaruuskilpailuissa Tapio sijoittui 11:nneksi. == Lähteet == Luokka:Suomalaiset kuulantyöntäjät Luokka:Vuonna 1951 syntyneet Luokka:Elävät henkilöt
Machos

Machos on televisioyhtiö Canal 13:n esittämä chileläinen TV-sarja. Sen päärooleissa ovat Héctor Noguera, Cristián Campos, Rodrigo Bastidas, Felipe Braun, Jorge Zabaleta, Gonzalo Valenzuela, Diego Muñoz ja Pablo Díaz. == Aiheesta muualla == * IMDB Luokka:Chileläiset televisiosarjat Luokka:2000-vuosikymmenen televisiosarjat Luokka:Draamasarjat Luokka:Telenovelat
Brujas (televisiosarja)

Brujas on televisioyhtiö Canal 13:n esittämä chileläinen TV-sarja. Sen päärooleissa ovat Carolina Arregui, María Elena Swett, Elvira López, Íngrid Cruz, Antonella Ríos ja Lorena Capetillo. == Aiheesta muualla == * IMDB Luokka:Chileläiset televisiosarjat Luokka:2000-vuosikymmenen televisiosarjat Luokka:Draamasarjat Luokka:Telenovelat
Papi Ricky

Papi Ricky on televisioyhtiö Canal 13:n esittämä chileläinen TV-sarja. Sen päärooleissa ovat Jorge Zabaleta, Tamara Acosta, María Elena Swett ja Belén Soto. == Aiheesta muualla == * IMDB Luokka:Chileläiset televisiosarjat Luokka:2000-vuosikymmenen televisiosarjat Luokka:Draamasarjat Luokka:Telenovelat
Primera dama

Primera dama on televisioyhtiö Canal 13:n esittämä chileläinen TV-sarja. Sen päärooleissa ovat Celine Reymond, Julio Milostich, Catalina Guerra ja Mario Horton. == Aiheesta muualla == * IMDB Luokka:Chileläiset televisiosarjat Luokka:2010-luvun draamasarjat Luokka:Telenovelat
Las Vega's

Las Vega's on televisioyhtiö Canal 13:n esittämä chileläinen TV-sarja. Sen päärooleissa ovat Francisca Imboden, Pablo Macaya, Julio Milostich, Lorena Bosch, María José Bello, Josefina Montané, Cristián Arriagada, Mario Horton, Álvaro Gómez ja Cristián Campos. == Aiheesta muualla == * IMDB Luokka:2010-luvun draamasarjat Luokka:Chileläiset televisiosarjat Luokka:Telenovelat
Preciosas

Preciosas on televisioyhtiö Canal 13:n esittämä chileläinen TV-sarja. Sen päärooleissa ovat Loreto Aravena, Pablo Macaya ja Paulo Brunetti. Sarjaa on ohjannut Herval Rossano Abreu. Elokuusta 2016 tammikuun loppuun 2017 ensiesitetty päivittäissarja kertoo neljästä naisesta, jotka pakenevat yhdessä vankilasta ja ystävystyvät. Kahden naisen kesken muodostuu seksuaalinen suhde. == Lähteet == == Aiheesta muualla == * Viralliset kotisivut Luokka:Chileläiset televisiosarjat Luokka:2010-luvun draamasarjat Luokka:Telenovelat
La madrastra (vuoden 1981 televisiosarja)

La madrastra on televisioyhtiö Canal 13:n esittämä chileläinen TV-sarja. Sen päärooleissa ovat Jael Ünger ja Walter Kliche. == Aiheesta muualla == * IMDB Luokka:Chileläiset televisiosarjat Luokka:1980-luvun televisiosarjat Luokka:Draamasarjat Luokka:Telenovelat
Iveta Apkalna

Iveta Apkalna (s. 30. marraskuuta 1976 Rēzekne) on latvialainen urkuri.Iveta Apkalna AllMusic Apkalna valmistui Latvian Jāzeps Vītols -musiikkiakatemiasta ja suoritti myös pianonsoiton opintoja Lontoon Guildhall School of Music and Dramassa. Stipendillä hän pääsi Stuttgartin musiikin ja esittävien taiteiden valtionyliopistoon, jossa opiskeli vuoteen 2003 saakka Ludger Lohmannin johdolla. Hän on esiintynyt konserttisaleissa sellaisten orkesterien kuin Berliinin filharmonikkojen, Baijerin radion sinfoniaorkesterin ja Los Angelesin filharmonikkojen kanssa. Hän on pitänyt usein resitaaleja Riian tuomiokirkossa. Apkalnasta tuli vuonna 2005 ensimmäinen urkuri, joka sai parhaan instrumentalistin Echo Klassik -palkinnon.Iveta Apkalna Seattle Symphony Vuonna 2016 Apkalnasta tuli Hampurin Elbphilharmonie-salin virallinen urkuri. Tammikuussa 2017 hän kantaesitti salin avajaisissa Wolfgang Rihmin ja Jörg Widmannin teoksia. Hän on soittanut myös muiden nykysäveltäjien, kuten Ēriks Ešenvaldsin, Arturs Maskatsin ja Pēteris Vasksin teoksia. Apkalna on tehnyt levytyksiä eri levy-yhtiöille kuten Oehms Classicsille, Berlin Classicsille ja Edition HERA:lle. Hän on saanut useita palkintoja ja tunnustuksia, kuten Latvian suuria musiikkipalkintoja.Iveta Apkalna Organ Recital National Kaohsiung Center for the Arts == Lähteet == == Aiheesta muualla == * Viralliset sivut Luokka:Latvialaiset urkurit Luokka:Vuonna 1976 syntyneet Luokka:Elävät henkilöt
Fuera de control

Fuera de control on televisioyhtiö Canal 13:n esittämä chileläinen TV-sarja. Sen päärooleissa ovat Úrsula Achterberg, Paulina Urrutia ja Luciano Cruz-Coke. == Aiheesta muualla == * IMDB Luokka:1990-luvun draamasarjat Luokka:Chileläiset televisiosarjat Luokka:Telenovelat
Ludger Lohmann

Ludger Lohmann (s. 1954 Herne) on saksalainen urkuri.Ludger Lohmann Grandes Orgues de Chartres Association Lohmann opiskeli Kölnin musiikkiyliopistossa, jossa hänen opettajinaan toimivat Marie-Claire Alain, Anton Heiller ja Wolfgang Stockmeier. Hän sai myös cembalonsoiton opetusta Hugo Rufilta.Ludger Lohmann Mariinsky Lohmann voitti kansainvälisen ARD-musiikkikilpailun vuonna 1979 ja Grand Prix de Chartres'n vuonna 1982. Hän on kiertänyt esiintyvänä taiteilijana eri puolilla Eurooppaa ja Amerikan mannerta sekä Japania ja Koreaa. Vuonna 1983 Lohmann pääsi Stuttgartin musiikin ja esittävien taiteiden valtionyliopiston urkujensoiton professoriksi ja Stuttgartin tuomiokirkon urkuriksi. Vuonna 1989 Lohmann pääsi vierailevaksi professoriksi Hartfordin yliopiston musiikkikouluun (Connecticut). Hän on myös työskennellyt vanhempana tutkijana Göteborgin yliopiston urkutaidekeskuksessa. Hän on istunut monien kansainvälisten kilpailujen tuomaristoissa ja pitänyt kansainvälisiä mestarikursseja. == Lähteet == == Aiheesta muualla == * Viralliset sivut Luokka:Saksalaiset urkurit Luokka:Vuonna 1954 syntyneet Luokka:Elävät henkilöt
Pekka Ikonen (metsästäjä)

Pekka ("Hukka-Pekka") Antinpoika Ikonen (3. heinäkuuta 1875 Lokanlahti, Ilomantsi – 9. kesäkuuta 1940 Kihlovirta, Iisalmi) oli suomalainen Ilomantsissa asunut tunnettu metsästäjä.Geni.com : Pekka ("Hukka-Pekka") Antinpoika Ikonen Ikonen ampui ensimmäisen ilveksensä 12-vuotiaana piilukkoisella pyssyllä. Hän otti elämänsä aikana elävänä kiinni 52 ilvestä ja ampui tai surmasi muuten yli 200 ilvestä. Elävät ilvekset toimitettiin muun muassa Suomen ja Euroopan eläintarhoihin. Ikonen ampui yksi 19 karhua ja oli mukana yli 150 karhun ammunnassa jolloin samalla otettiin elävänä kiinni kymmeniä karhunpoikasia. Lisäksi Ikonen pyydysti satoja kettuja, ampui kaksi sutta, viisi ahmaa, 53 poroa ja 60 hirveä sekä kymmenittäin saukkoja ja näätiä.Pekka Ikonen kuollut, Laatokka, 04.07.1940, nro 73, s. 2, Kansalliskirjaston digitaaliset aineistot Pekka Ikonen muutti Kuolismaalta Lokalahden kautta asumaan Lutikkavaaraan ja viimeksi ennen talvisotaa hän asui Ilomantsin Möhkössä. Hän osasi myös seisauttaa verenvuodot ja hän toimi selvännäkijänä. Metsästyksen ohella Ikonen toimi puuseppänä ja muurarina. Ikonen kuoli Iisalmessa kurkunpäänsyöpään ollessaan siellä talvisodan jälkeen evakuoituna. Hänet haudattiin Iisalmen vanhalle hautausmaalle. Ikonen kirjoitti muistiin talvisodan aikana metsästysmuistojaan yhteensä 80 sivun verran. == Lähteet == == Aiheesta muualla == * Pekka Ikonen, Kansan kuvalehti, 20.02.1931, nro 8, s. 30, Kansalliskirjaston digitaaliset aineistot Luokka:Suomalaiset metsästäjät Luokka:Vuonna 1875 syntyneet Luokka:Vuonna 1940 kuolleet
Kalsarikänni

Kalsarikänni on Suomesta lähtöisin oleva juomakulttuurin muoto, jossa alkoholinkäyttäjä viettää aikaa kotona omissa oloissaan alkoholia nauttien, nimensä mukaisesti lähinnä pelkissä alusvaatteissa. Suomen ulkoministeriö julkaisi kalsarikänni-emojin vuonna 2015. Kalsarikänni on nyt sanana jo varsin tunnettu ulkomailla ja etenkin COVID-19-pandemian aikana siitä on hiljattain muodostunut trendi ihmisten sosiaalisen eristäytymisen myötä pitkin maailmaa. Ilmiön suosion myötä myös australialainen olutpanimo Two Birds Brewing on lanseerannut Kalsarikännit-nimisen olutmerkin. Myös alankomaalainen Brouwerij De Prael -panimo ilmoitti 2020 nimenneensä heinäkuun oluensa Kalsarikännit- nimellä. Kalsarikänneistä on myös vuonna 2018 kirjoitettu kirja Kalsarikänni – Suomalainen opas hyvään elämään, joka käsittelee aiheen syvempää elämänfilosofiaa. == Kirjoja == * Rantanen, Miska (kirjoittaja) & Huhtanen, Mari (kuvittaja) & Rantanen, Sameli (valokuvaaja): Kalsarikänni: Suomalainen opas hyvään elämään. Helsinki: S&S;, 2018. ISBN 978-951-52-4399-7 == Lähteet == Luokka:Suomalainen alkoholikulttuuri
Yrjö Iso-Puonti

Yrjö Sten Iso-Puonti, sukunimi vuoteen 1936 Nilsson (21. lokakuuta 1893 Tampere – 9. heinäkuuta 1968 Turku) oli suomalainen maistraatinsihteeri, shakkitehtävien laatija ja suomentaja.Geni.com : Yrjö Sten Iso-Puonti (Nilsson)Rafael Olinin GeneaNet-sivusto : Yrjö Viktor (Nilsson-1936) Iso- Puonti Yrjö Iso-Puontin vanhemmat olivat maanmittaustarkastaja Sten Viktor Nilsson (1866–1936) ja Emmi Matilda Lindgren (1866–1949). Hän oli naimisissa vuodesta 1920 Ingrid Maria Ekblomin (1892–1940) kanssa. Iso-Puonti toimi Turussa joulurauhan julistajana 1919–1935 (sukunimellä Nilsson), 1936–1938 ja 1940–1941.Joulurauhan julistajat vuodesta 1900 lähtien Tehtäväshakin kansallinen lajiyhdistys Suomen Tehtäväniekat myönsi hänelle vuonna 1937 kansallisen tehtävämestarin arvonimen. == Suomennoksia == * Stellan Arvidson : Benjamin Franklin: yleisnero. Aura, Turku 1945 (alkuteos Benjamin Franklin: ett universalgeni) * Johan Fabricius : Demonien saari: romaani Balin saarelta. Aura, Turku 1945 (alkuteos Eiland der Demonen) * Knut Hagberg : Winston Churchill. Aura, Turku 1945 * Eyvind Johnson : Sotilaan paluu: romaani. Aura, Turku 1945 (alkuteos Soldatens återkomst) * Sverre Holmsen : Laulavat korallit: polyneesialainen eepos. Aura, Turku 1946 (alkuteos Ön ur havet) == Lähteet == Luokka:Suomentajat Luokka:Suomalaiset shakinpelaajat Luokka:Shakkitehtävien laatijat Luokka:Vuonna 1893 syntyneet Luokka:Vuonna 1968 kuolleet
Harriet Lee

Harriet Lee (1756–1851) oli englantilainen kirjailija. Hän julkaisi sisarensa Sophie Leen kanssa kertomuskokoelman Canterbury Tales (1797–1805), jonka kertomus Kruitzner, or the German’s tale on antanut aiheen lordi Byronin murhenäytelmään Werner. Yksin Lee kirjoitti romaanit The errors of innocence (1786) ja Clara Lennox (1797).Lee, Harriet, Tietosanakirja osa 5, palsta 714, Tietosanakirja Osakeyhtiö 1913 Leen sisarusten isä oli näyttelijä Covent Garden -teatterissa. Sisarukset pitivät pitkään tyttökoulua Bathissa.Lee, Sophia Nordisk familjebok, Uggleupplagan. 16. palsta 5. Nordisk familjeboks förlags 1912 == Lähteet == ==Aiheesta muualla== Luokka:Englantilaiset kirjailijat Luokka:Vuonna 1756 syntyneet Luokka:Vuonna 1851 kuolleet
Sophia Lee

Sophia (Sophie) Lee (1750–1824) oli englantilainen kirjailija. Hän teki yhteistyötä sisarensa Harriet Leen kanssa. Heidän isänsä oli näyttelijä Covent Garden -teatterissa. Sisarukset pitivät pitkään tyttökoulua Bathissa. He kirjoittivat kumpikin itse muutamia romaaneja ja näytelmiä. Yhteistyössä he kirjoittivat kertomuskokoelman Canterbury Tales (1797–1805), joka oli suosittu erityisesti Yhdysvalloissa. Siihen sisältyvän kertomuksen Kruitzner, or the German’s tale pohjalta lordi Byron kirjoitti murhenäytelmän Werner. Sophia Leen romaani The Recess (1784) lienee hänen merkittävin itsenäisesti kirjoittamansa teos.Lee, Sophia Nordisk familjebok, Uggleupplagan. 16. palsta 5. Nordisk familjeboks förlags 1912 Lee, Harriet, Tietosanakirja osa 5, palsta 714, Tietosanakirja Osakeyhtiö 1913 == Lähteet == ==Aiheesta muualla== Luokka:Englantilaiset kirjailijat Luokka:Vuonna 1750 syntyneet Luokka:Vuonna 1824 kuolleet
Lasse Lehtonen (tutkija)

Lasse Antti Johannes Lehtonen (s. 1986) on suomalainen Japanin kulttuuriin ja japanilaiseen musiikkiin erikoistunut tutkija. Hänen tietoteoksensa Japanilainen musiikki: Taiko-rumpujen kuminasta J-poppiin oli ehdolla Vuoden tiedekirja -palkinnon saajaksi. Lehtonen on väitellyt filosofian tohtoriksi Helsingin yliopistosta ja työskentelee tutkijana Tokion yliopistossa. == Teokset == * Yuming's The 14th Moon. Bloomsbury Academic, 33 1/3 series, 2022. *Japanilainen musiikki: Taiko-rumpujen kuminasta J-poppiin. Gaudeamus, 2019. * “March from the Age of Imitation to the Age of Creation”: Musical Representations of Japan in the Work and Thought of Shinkō Sakkyokuka Renmei, 1930–1940. (Väitöskirja.) 2018. == Lähteet == == Aiheesta muualla == * Lasse Lehtonen: Japanilainen musiikki Gaudeamuksen sivuilla * Lasse Lehtonen: Yuming's The 14th Moon Bloomsbury Academicin sivulla Luokka:Suomalaiset musiikkitieteilijät Luokka:Suomalaiset tietokirjailijat Luokka:Japanologit Luokka:Vuonna 1986 syntyneet Luokka:Elävät henkilöt
Victor Fräntilä

Victor Fräntilä (23. helmikuuta 1879 Kauhava – 20. syyskuuta 1958 New York) oli amerikansuomalainen säveltäjä ja orkesterinjohtaja. Fräntilän vanhemmat olivat Gabriel Gustafsson Fräntilä ja Elisabeth Paulina Andersdotter Lahti. Fräntilä oli naimisissa Hulda Maria Steinin kanssa, ja heillä oli yksi lapsi. ==Lähteet== Luokka:Suomalaiset säveltäjät Luokka:Orkesterinjohtajat Luokka:Amerikansuomalaiset henkilöt Luokka:Vuonna 1879 syntyneet Luokka:Vuonna 1958 kuolleet
Markku Kivinen (kuvanveistäjä)

Markku Tapio Kivinen (s. 9. kesäkuuta 1961 Kauhava) on suomalainen kuvanveistäjä. Kivinen käyttää veistoksissaan eri materiaaleja kuten terästä, lyijyä, betonia, puuta ja pahvia. Monet teoksista ovat esineiden ja readymadejen yhdistelmiä, alkuun mukana oli usein liikettä kuten väännettäviä kampia. Kivinen on 1990-luvulta lähtien tehnyt veistoksia muun muassa puusta.Kivirinta, Marja-Terttu: Markku Kivisellä on tarve veistää käsillään Koira temppelin lihassa. Helsingin Sanomat 5.4.1990 3:00Sara Hildenin taidemuseo: 54. kontti Kivinen oli Vuoden nuori taiteilija -stipendin saaja vuonna 1985 ja Rodtsenko-seuran jäsen. Hän sai Suomi-palkinnon vuonna 1995. Hän opiskeli Kankaanpään taidekoulussa vuosina 1977–1980. Kivinen on tehnyt Forest Camp -taiteilijaryhmässä (mm. Juha van Ingen ja Pasi Karjula) ympäristöteoksia kuten Kakutus Hietalahden uimarannalla ja Vuosaaren Aurinkolahden uimarannalla 2019.Sculpture expanded: Forest Camp, kakutus.Rudus.fi: Taiteilijaryhmä Forest Camp Kakuttaa Hietsun ja Aurinkolahden 14.06.2019.Forest Camp -ryhmän verkkosivusto ==Lähteet== * ==Aiheesta muulla== * Luokka:Suomalaiset kuvanveistäjät Luokka:Vuonna 1961 syntyneet Luokka:Elävät henkilöt
Chautauquan piirikunta (New York)

Chautauquan piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 126 903 vuonna 2019. Piirikunnan hallintokeskus on Mayvillen kunta. Piirikunta on perustettu 9. helmikuuta 1811. == Lähteet == == Aiheesta muualla == Luokka:New Yorkin piirikunnat
Salora Scanmatic

Salora Scanmatic on Saloran kolmannen sukupolven väri-tv, joka julkaistiin 1978. Televisiossa on ultraäänellä toimiva kauko-ohjaus ja automaattinen kanavahaku. Tehon kulutus on myös aiempaa pienempi. Television koneisto oli erotettu verkkojännitteestä. Televisiossa oli Super Bright-kuvaputki. Pikakatodin takia kuva tuli heti ja ääni muutamassa sekunnissa. Televisiosta tehtii myös erikoisversio Salora Playmaster, jossa oli sisäänrakennettu TV- peli. == Lähteet == * http://www.eliaskokoelmat.fi/fi/arkisto.php?kat=1&vk;=1970&id;=62 === Viitteet === Luokka:Televisio Luokka:Vuoden 1978 tekniikka Luokka:Salora
Konfliktiarkeologia

Konfliktiarkeologia on arkeologian suuntaus, jonka tavoitteena on tutkia sodan ja väkivallan materiaalisia jäänteitä. Suuntauksen voidaan nähdä alkaneen 1990-luvulta, jolloin useat arkeologit kyseenalaistivat vallitsevan käsityksen esihistorian rauhanomaisuudesta.Carman 2013: 6. Samaan aikaan 1800-luvulla käytyjen Little Bighornin ja Palo Alton taisteluiden taistelukentillä tehdyt tutkimukset osoittivat arkeologisen tutkimuksen potentiaalin myös yksittäisten taisteluiden tutkimuksessa. Kiinnostus levisi vähitellen koskemaan myös tuoreempia konflikteja ja ensimmäinen 1900-luvun konfliktien arkeologiaa käsittelevä konferenssi järjestettiin Kapkaupungissa vuonna 1999.Carman 2013: 7 Suomalaisten arkeologien keskuudessa 1900-luvun konfliktien arkeologisia tutkimuksia pidettiin vielä 2000-luvun alussa laajalti merkityksettöminä, mutta asenteet ovat sittemmin muuttuneet, ja konfliktiarkeologia on herättänyt yhä kasvavaa kiinnostusta sekä arkeologien että suuren yleisön keskuudessa.Seitsonen 2018: 23 2010-luvun suomalaisiin konfliktiarkeologisiin tutkimuskohteisiin kuuluu muun muassa Hangossa toiminut Neuvostoliiton merisotilaallinen tukikohta sekä Porissa toiminut Luftwaffen huoltokenttä. == Lähteet == * * === Viitteet === Luokka:Arkeologia
John Leech

John Leech (1817 Lontoo, Britannia – 1864) oli englantilainen pilapiirtäjä ja kirjankuvittaja. Hän oli Englannin ja erityisesti pilalehti Punchin suosituimpia piirtäjiä, jonka kuville oli ominaista humoristis-realistinen sisältö.Leech, John, Tietosanakirja osa, 5, palsta 715, Tietosanakirja Osakeyhtiö 1913 Leech oli 1840-alusta lähtien pilalehti Punchin – ja koko Englannin – suosituin kuvittaja. Hän teki lehdelle noin 3 000 kuvaa ja kuvitti lisäksi noin 50 kirjaa. Hänen pääasiallisinta aihepiiriään olivat osin politiikka – hänen satiirinsa kohteena oli usein Napoleon III, mikä helposti leimasi kaikki ranskalaiset – osin Lontoon arkipäivä. Hän pilkkasi erilaista hienostelua, muotihulluutta, urheilua ja niin edelleen. Erityisen tunnettuja olivat hänen piirroksensa pikkuvanhoista lapsista. Taiteellisesti piirrokset eivät yllä kerronnan tasolle, mutta ajan englantilaisten ihmistyyppien kuvaamisessa Leech nousee ystävänsä William Makepeace Thackerayn rinnalle.Leech, John Nordisk familjebok, Uggleupplagan. 16. palsta 6. Nordisk familjeboks förlags 1910 == Lähteet == ==Aiheesta muualla== Luokka:Brittiläiset pilapiirtäjät Luokka:Vuonna 1817 syntyneet Luokka:Vuonna 1864 kuolleet Luokka:Englantilaiset kuvittajat
EM Strasbourg Business School

EM Strasbourg Business School on eurooppalainen kauppakorkeakoulu, joka toimii Strasbourgssa. EM Strasbourg perustettiin Ranskassa vuonna 1919. Vuonna 2019 EM Strasbourg oli 85. Financial Timesin Euroopan kauppakorkeakoulujen rankinglistallaEuropean Business School Rankings 2019 . EM Strasbourg on kansainvälinen kolmoisakkreditointi (AMBA, EPAS ja AACSB)L’EM Strasbourg reçoit l’accréditation Amba. Koulun merkittäviin alumneihin lukeutuvat muun muassa Jean-Marc Zulesi (Ranskan poliitikko). == Lähteet == == Aiheesta muualla == *Virallinen kotisivu Luokka:Ranskan yliopistot ja korkeakoulut Luokka:Strasbourg
Suomen Tupakka

Suomen Tupakka Oy on suomalainen vuonna 1930 perustettu yritys, joka valmisti savukkeita omassa tehtaassaan vuoteen 1995 saakka. Yhtiön nimeksi muuttui 1992 BAT Finland Oy, vuonna 1997 British American Tobacco Nordic Oy ja vuonna 2008 British American Tobacco Finland Oy. Yhtiö harjoittaa nykyisin British American Tobacco-tupakkayhtiön tuotteiden maahantuontia, eikä sille ole omaa valmistusta Suomessa.Täydentäviä yhtiötietoja : Suomen Tupakka Oy (uusi), Pörssitieto G. Kock Yhtiön edeltäjä oli vuonna 1908 tukkukauppiaiden perustama Suomalainen Tupakkatehdas Oy, jonka tehdas sijaitsi 1913-1924 Itäinen viertotie 5:ssä. Yhtiön savukemerkkejä olivat muun muassa Tähti ja Vaakuna. Savukkeiden valmistui päättyi 1924 kun valmistevero oli tehnyt tuotannon kannattamattomaksi ja yhtiö lakkautettiin 1926. Vuonna 1930 yhtiön entiset osakkaat ostivat englantilaisen British American Tobacco Co Ltd:n (BAT) Ruoholahdessa sijainneen tupakkatehtaan ja perustivat Suomen Tupakka Oy-yhtiön jatkamaan valmistusta. BAT oli harjoittanut savukevalmistusta Suomessa vuonna 1909 perustetun sivuliikkeensä Itämainen Paperossitehdas Oy - Orientaliska Cigarettfabriks Ab Ltd:n nimissä. Suomen Tupakka Oy:llä oli aluksi lähes 1300 osakasta joihin kuului muun muassa tupakkakauppiaita, yrittäjiä ja osuuskauppaväkeä. British American Tobacco BAT omisti yhtiöstä aluksi 40 prosenttia mutta vuoteen 1936 mennessä se oli hankkinut Itämainen Paperossitehdas Oy-sivuliikkeensä nimissä lähes kaikki Suomen Tupakka Oy:n osakkeet. Osakkeet tulivat suoraan BAT:n omistukseen vasta vuonna 1986. Suomen Tupakka Oy osti syksyllä 1930 Itämainen Paperossitehdas Oy:n Lastenkodinkatu 5:ssä sijainneen tehtaan irtaimistoineen ja jatkoi tämän yhtiön pääsavukemerkkien sekä joidenkin Suomalainen Tupakkatehdas Oy:n aikoinaan valmistamien savukemerkkien valmistusta vuoden 1931 alusta lähtien. Lisäksi valmistettiin sikareita ja irtotupakkaa. Suomen Tupakka alkoi pian valmistaa myös sekä oman tuotemerkin Leijona-, että Brown & Williamson Tobacco:n omistaman tuotemerkin mukaisia North State -savukeita. Vuonna 1964 tehdas siirtyi Ruoholahdesta Lauttasaareen. Ruoholahden tehdas myytiin ja sen paikalle rakennettiin liike- ja toimistorakennus. Melkonkatu 11:ssä sijainnut Lauttasaaren tehdas toimi aina vuoteen 1995 saakka. Suomen Tupakka Oy:n palveluksessa oli enimmillään 495 henkilöä vuonna 1974 ja tehdas harjoitti myös tupakkatuotteiden vientiä. Tehtaan lakkauttamisen jälkeen Suomeen jäi vain myyntihenkilöstöä. Vuonna 2008 British American Tobaccon Pohjoismaiden markkinoinnista vastannut konttori siirrettiin Helsingistä Kööpenhaminaan ja yhtiön palvelukseen Suomessa jäi 35 henkilöä.Suomen Kulttuurirahasto : British American Tobacco Finland Oy:n rahasto, rahastoesite == Lähteet == == Aiheesta muualla == * Lauttasaari, Melkonkatu 9, 11. Keskellä Suomen Tupakka Oy, Melkonkatu 11. Valokuva vuodelta 1984, Helsingin kaupunginmuseo (Finna) * Suomen Tupakka Oy:n hinnastoja 1930-luvulta digitoituina, Kansalliskirjasto pienpainatteet Luokka:Entiset suomalaiset teollisuusyritykset Luokka:Tupakkayhtiöt Luokka:Tupakan historia
Salep

Salep tai Sahlep, on orkidean mukulasta valmistettu jauhe, jota käytetään ravinteikkaaksi juomaksi, silkin käsittelyyn ja tekstiilien värjäyksessä, sideaineena kirjansidonnassa ja sukkien valmistuksessa sekä lisäravinteena lapsille. Salep on yleinen lämmin talvijuoma Turkissa. Salepia myydään valmiina jauheena ja sekoitetaan kylmän veden tai maidon kanssa, keitetäänn, kunnes paksuuntuu. Juomaan lisättään sokeria, suolaa ja kanelia maun mukaan. Salepin raaka-aine, orkidean mukulat saadaan noin 40 erilaisesta orkideasta, muun muassa miehenkämmeköistä ja soikkokämmeköistä. Eri variantteja voidaan saada myös suvuista Anacamptis, Ophrys, Gymnadenia, Coeloglossum ja Eulophia. == Uuttaminen == Orkideoille jätetään edellisenä vuonna yksi mukula, jolloin seuraavana vuonna kehittyvä uusi mukula poimitaan. Vanha mukula on enemmän tai vähemmän kutistunut, kun taas toinen on kiinteä ja täyteläinen. Tämä kerätään syksyllä ja kuivataan, jolloin se kutistuu ja muuttuu kiinteäksi. Mukulat saavat heikon aromaattinen tuoksun ja pureskeltaessa limaisen maun. Ne sisältävät keskimäärin 27% tärkkelystä, 48% lima-aineita, 5% proteiinia ja 1% sokeria. Mukuloita on vaikea jauhaa, mutta jauheesta saa kiehuvalla vedellä jäähtymisen jälkeen herkullisen paksun juoman. == Käyttö == Turkissa salepia käytetään perinteisesti makeaan, lämpimään talvijuomaan (vrt. Kuuma suklaa) sekä jälkiruokana ja jäätelön valmistukseen. Salepe tekee jäätelöstä kiinteän, ja on tyypillistä turkkilaiselle jäätelölle Dondurma. Luokka:Arabialainen keittiö
Pulsar (videopeli)

Pulsar on Segan vuonna 1981 julkaisema videopeli, joka alun perin julkaistiin kolikkopelinä. Siinä pelaaja ohjaa panssarivaunua ja kerää avaimia päästäkseen seuraavalle kentälle. Peli pyörii Z80-mikroprosessorilla. Pelin suunnittelivat ja ohjelmoivat Larry Clague ja Mike Hendricks. == Lähteet == Luokka:Segan kolikkopelit Luokka:Vuoden 1981 videopelit
Walkerin piirikunta (Texas)

Walkerin piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 72 971 vuonna 2019. Piirikunnan hallintokeskus on Huntsvillen kaupunki. Piirikunta on perustettu vuonna 1875. == Lähteet == == Aiheesta muualla == Luokka:Texasin piirikunnat
Isabella Banks

Isabella Banks (o.s. Varley; 25. maaliskuuta 1821 Manchester – 4. toukokuuta 1897 Lontoo) oli englantilainen kirjailija ja runoilija. Van Ardsel, Rosemary T. (2004), "Banks, Isabella Varley (1821–1897)". Dictionary of National Biography. Viitattu 3.7.2020. Isabella Varley syntyi kemisti James Varleyn ja hänen vaimonsa Amelia Danielsin perheeseen. Hänen isoisänsä James Varley oli keksijä, joka kehitti keinon valkaista puuvillaa kalkkikloridin avulla. Isabella opiskeli paikallisissa kouluissa ja avioitui 27. joulukuuta 1846 Birminghamissa toimittaja ja runoilija George Linnaeus Banksin (1821–1881) kanssa. Myöhemmin Isabella auttoi tätä osallistumalla tämän julkaisemien paikallislehtien tekemiseen. Perhe-elämä oli vaikeaa perheenisän alkoholinkäytön ja Isabellan huonon terveyden takia. Neljäkymmentäkolmevuotiaana Isabella Banks aloitti romaanikirjoittamiseen rahoittaakseen perheen taloutta. Hänen ensimmäinen romaaninsa, God's Providence House : The famous story of old Chester (1865) sijoittuu Chesteriin, ja kriitikot ottivat sen hyvin vastaan. Vuosina 1865–1894 hän julkaisi kaksitoista romaania, kolme runoteosta ja kolmiosaisen tarinakokoelman. Banksin tunnetuin ja menestynein romaani on The Manchester Man (1870). Se kuvaa Jabez Clegg -nimisen miehen elämää Manchesterissa ja hänen vähittäistä vaurastumistaan. == Lähteet == == Aiheesta muualla == * Authors: Banks Mrs. G. Linnaeus. Project Gutenberg. Luokka:Englantilaiset kirjailijat Luokka:Vuonna 1821 syntyneet Luokka:Vuonna 1897 kuolleet
Aristeídis Roumpánis

Aristeídis Roumpánis (, 9. maaliskuuta 1932 Trípoli – 13. tammikuuta 2018) oli kreikkalainen koripalloilija ja olympiatasolla keihäänheitossa kilpaillut yleisurheilija. Roumpánis pelasi Kreikan miesten maajoukkueessa Helsingin kesäolympialaisissa 1952 ja vuoden 1951 EM-kilpailuissa. == Elämä ja urheilu- ura == Koripallossa Roumpánis voitti Kreikan mestaruuden vuosina 1953, 1955 ja 1957. Hän pelasi Kreikan miesten maajoukkueessa vuosina 1951–1957 25 ottelua 11,0 pisteen keskiarvolla. Hän kuului maajoukkueen kokoonpanoon muun muassa Helsingin kesäolympialaisissa 1952 ja Ranskan EM-kilpailuissa 1951.Olympedia.org Yleisurheilussa Roumpánis teki Kreikan ennätykset keihäänheitossa ja kuulantyönnössä. Hän kilpaili Helsingissä harvinaislaatuisesti samojen olympiakisojen kahdessa eri lajissa osallistuttuaan koripallon ohella keihäänheittoon, jossa hän karsiutui loppukilpailusta. Roumpánisin veli Geórgios Roumpánis voitti seiväshypyssä olympiapronssia. Roumpánis kuoli 85-vuotiaana 13. tammikuuta 2018.http://eleftherostypos.gr/sports/168419-pethane-o-thrylos-toy-ellinikoy- athlitismoy-aristeidis-roympanis/ == Lähteet == * === Viitteet === == Aiheesta muualla == * Luokka:Kreikkalaiset keihäänheittäjät Luokka:Kreikkalaiset koripalloilijat Luokka:Vuonna 1932 syntyneet Luokka:Vuonna 2018 kuolleet
Serra

Serra on muun muassa seuraavien henkilöiden sukunimi: * Chico Serra (s. 1957), brasilialainen autourheilija * Éric Serra (s. 1959), ranskalainen säveltäjä, joka tunnetaan erityisesti elokuvamusiikistaan * Eduardo Serra (s. 1943), portugalilainen elokuvaaja * Florent Serra (s. 1981), ranskalainen tennispelaaja * Jaume Collet-Serra (s. 1974), espanjalaissyntyinen amerikkalainen elokuvaohjaaja * José Serra (s. 1942), brasilialainen sosialidemokraattien poliitikko * Junípero Serra (1713–1784), espanjalainen fransiskaanipappi, lähetyssaarnaaja ja pyhimys, "Kalifornian apostoli" * Llorenç Serra Ferrer (s. 1953), espanjalainen jalkapallovalmentaja * Mario José Serra (1926–2005), argentiinalainen roomalaiskatolinen piispa * Matthew John Serra (s. 1974), yhdysvaltalainen valmentaja ja entinen vapaaottelija * Ramón Daumal Serra (1912–2008), espanjalainen roomalaiskatolinen piispa * Richard Serra (1939–2024), yhdysvaltalainen kuvanveistäjä ja videotaiteilija * Ruy Serra (1900–1986), brasilialainen roomalaiskatolinen piispa.
Fredy Schmidtke

Fredy Schmidtke (1. heinäkuuta 1961 Köln – 1. joulukuuta 2017) oli saksalainen ratapyöräilijä, olympiavoittaja ja maailmanmestari. Schmidtke voitti Länsi- Saksaa edustaen aika-ajossa olympiakultaa Los Angelesissa 1984 ja sijoittui samoissa kisoissa sprintissä kahdeksanneksi. Hän voitti mitaleja myös MM- kilpailuista parhaana saavutuksenaan vuoden 1982 aika-ajon maailmanmestaruus. Schmidtke kuoli sydäninfarktiin 56-vuotiaana 1. joulukuuta 2017.http://www.bdr-medienservice.de/nachrichten/trauer-um-schmidtkeOlympedia == Lähteet == * === Viitteet === == Aiheesta muualla == * Luokka:Saksalaiset ratapyöräilijät Luokka:Saksalaiset olympiavoittajat Luokka:Vuonna 1961 syntyneet Luokka:Vuonna 2017 kuolleet
Hopeaposkimuura

Hopeaposkimuura (Sakesphorus cristatus) on puumuuriin kuuluva lintulaji. Lajia tavataan Etelä-Amerikasta. ==Koko ja ulkonäkö== Hopeaposkimuura voi kasvaa 14-15 cm pitkäksi. Sukupuolet eroavat toisistaan ulkonäöltään. Hopeaposkimuurakoiraan töyhtö, naama, kurkku ja rinnan juova ovat mustat. Niska, rinta ja vatsa ovat väriltään vaalean harmaat. Selkä ja siipien kärkisulat ovat ruskeat ja siivet muuten mustat valkoisin pilkuin. Koiraan pyrstö on valkomustaraidallinen. Hopeaposkimuuranaaras on päälaeltaan, selästään ja siivistään punaruskea. Rinnastaan ja vatsastaan se on vaalea. ==Levinneisyys ja elinympäristö== Hopeaposkimuuraa tavataan Brasilian koillisrannikolta. Lajin elinympäristöä ovat kuivat trooppiset metsät ja pensaikot. Lintu liikkuu useimmiten pareittain. ==Lähteet== Luokka:Puumuurat
Dirk Hafemeister

Dirk Hafemeister (17. huhtikuuta 1958 Berliini – 31. elokuuta 2017) oli saksalainen esteratsastaja, olympiavoittaja ja maailmanmestari. Hafemeister voitti Länsi-Saksaa edustaen joukkuekilpailun olympiakultaa Soulissa 1988 ja sijoittui yksilökilpailussa 19:nneksi. Hän voitti joukkuekilpailun maailmanmestaruuden vuonna 1994. Hafemeister kuoli sydämen vajaatoimintaan 59-vuotiaana 31. elokuuta 2017.https://www.pferd-aktuell.de/news/aktuelle- meldungen/personalia/dirk-hafemeister-ist-verstorbenOlympedia == Lähteet == * === Viitteet === == Aiheesta muualla == * Luokka:Saksalaiset esteratsastajat Luokka:Saksalaiset olympiavoittajat Luokka:Vuonna 1958 syntyneet Luokka:Vuonna 2017 kuolleet